মেয়ে হওয়ার ৫ মাসের মাথায় জনসমক্ষে কিয়ারা

ওয়েব ডেস্ক: মেয়ে জন্মের পাঁচ মাস পরে জনসমক্ষে এলেন কিয়ারা আডবানি (Kiara Advani)। মা হওয়ার পর প্রথমবার জনসমক্ষে এসেই ঘুম ওড়ালেন কিয়ারা। মাতৃত্বকালীন ছুটি শেষ করে কি তবে কাজে ফিরতে চলেছেন অভিনেত্রী? সেই সঙ্গেই মেয়েকে নিয়ে মুখ খুললেন। মুম্বইয়ে কিয়ারার উপস্থিতি ঘিরে জল্পনা তুঙ্গে।
অন্তঃসত্ত্বা অবস্থায় পাঁচ মাস অবধি কাজ করেছেন। মাতৃত্বকালীন বিরতির পর সোমবার লাইট-ক্যামেরা,

অ্যাকশনের দুনিয়ায় ফিরলেন অভিনেত্রী। পাপারাজ্জিদের সঙ্গে হাসিমুখে কুশল বিনিময়ের পর মেয়ে সারায়াকে নিয়েও মুখ খুললেন কিয়ারা। অভিনেত্রী ইনস্টাগ্রাম পোস্টে কাজে ফেরার আভাস দিয়েছিলেন। ক্যাপশনে লেখা ছিল- ‘পরবর্তী অধ্যায় আরও আগুন হবে। কাজটা করেই ফেলি।’ বেলা বাড়তেই মুম্বইয়ের এক সেটে উষ্ণ অবতারে দেখা গেল নায়িকাকে। মাতৃত্বের পর ওজন ঝরিয়ে একেবারে ছিপছিপে ফিগারে ফিরে এসেছেন। পরনে কাঁধখোলা ডেনিম শার্ট আর শর্টসে কিয়ারার চেহারা যেন মাতৃত্বের লাবণ্যে পরিপূর্ণ। আর অভিনেত্রীর এহেন লুকই বর্তমানে ‘টক অফ দ্য টাউন’। এক বিজ্ঞাপনী ভিডিওর শুটিং করেছেন কিয়ারা। ফটোশিকারিদের উদ্দেশে হাত নেড়ে অভিবাদন জানাতেও দেখা গেল তাঁকে। কথোপকথনের মাঝে পাপারাজ্জিরা খুদে রাজকন্যের কথা জিজ্ঞাসা হাসিমুখে কিয়ারা আডবানি জানালেন, ‘মেয়ে ভালোই আছে। ইন্টারনেটে ভাইরাল হওয়া ওই ভিডিওর নীচে নেটিজেনরা প্রশংসা করতে থাকেন, দেন শুভেচ্ছা বার্তাও।

View this post on Instagram

A post shared by Voompla (@voompla)